### Līgums Nr. \_\_\_\_\_\_\_\_\_\_\_\_\_\_\_\_\_\_\_\_

## PAR PIESLĒGUMA NODROŠINĀŠANU UN

## LURSOFT PAKALPOJUMU SAŅEMŠANU INTERNETĀ

Rīga, 201\_. gada \_\_. \_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_\_ personā, kas darbojas saskaņā ar \_\_\_\_\_\_\_\_\_\_\_\_\_\_, turpmāk - Pasūtītājs, no vienas puses, un

**SIA "LURSOFT IT"**, tā valdes locekļa Ģirta Ķēbera personā, kurš darbojas saskaņā ar sabiedrības statūtiem, turpmāk - Izpildītājs, no otras puses,

abas kopā turpmāk sauktas par Pusēm vai katra atsevišķi par Pusi, noslēdz šo līgumu, turpmāk – Līgums, par pieslēguma nodrošināšanu un Lursoft pakalpojumu saņemšanu Internetā.

#### LĪGUMA PRIEKŠMETS

* 1. Izpildītājs, saskaņā ar šī Līguma noteikumiem, Pasūtītājam nodrošina pieslēgumu un Lursoft pakalpojumu saņemšanu Internetā, izmantojot Izpildītāja piederošās sistēmas, turpmāk kopā sauktas Sistēmas, (**norāda Pasūtītājs**):

|  |  |
| --- | --- |
|  | Lursoft datu bāzei, turpmāk– Sistēma, datu apstrādes vienību saraksts publicēts: <http://www.lursoft.lv/eksperta_abonements.html> |
|  | Klientu portfelim, turpmāk – Portfelis |
|  | Debitoru portfelim |

* 1. Izpildītājs nodrošina Pasūtītājam Portfelī iespēju:
     1. elektroniskā formātā uzglabāt savu klientu datu bāzi, grupēt to dažādos sarakstos, saņemt monitoringa pakalpojumus, kuri publicēti: https://www.lursoft.lv/lv/visi-monitoringa-veidi, un kurus, izmantojot Portfeli, Pasūtītāja lietotājs tajā norāda;
     2. papildus saņemt Portfeļa pakalpojumus – Žurnālus.
  2. Debitoru portfelis nodrošina Pasūtītājam iespēju bez maksas sistēmā ievadīt informāciju par Pasūtītāja debitoru (juridisku personu) kavētajiem maksājumiem, kas tiek publicēta Izpildītāja publiskajā Kavēto maksājumu datu bāzē.

#### PUŠU TIESĪBAS UN PIENĀKUMI

#### Izpildītājs apņemas:

* + 1. nodrošināt Sistēmu nepārtrauktu darbību;
    2. piešķirt Pasūtītāja norādītājam lietotājam lietotāja rekvizītus (lietotāja ID, parole) darbam ar Līguma 1.1.punktā norādītajām Sistēmām;
    3. reģistrēt Pasūtītāja lietotāju/-us 2 (divu) darba dienu laikā pēc apmaksas saņemšanas;
    4. nodrošināt, ka Sistēmas fiksē Pasūtītāja lietotāja pieprasījuma laiku, datu apstrādes vienību, tās veidu un saņemto vienību skaitu. Neskaidrību gadījumā pieprasījumu pārbaudi Puses veic pēc Izpildītāja Sistēmā automātiski fiksētajiem ierakstiem;
    5. nodrošināt Pasūtītāja norādīto monitoringa pakalpojumu saņemšanu Portfelī, vienlaikus nepieciešamības gadījumā nodrošinot pakalpojumu piegādi uz Pasūtītāja lietotāja norādīto e-pasta adresi/ -ēm;
    6. nodrošināt Pasūtītāja Portfelī norādītās informācijas nepieejamību trešajām personām;
    7. Līgumā minētos darbus veikt kvalitatīvi un savlaicīgi.

#### Pasūtītājs apņemas:

* + 1. pieslēdzoties Sistēmām, ievadīt Izpildītāja piešķirtos lietotāja rekvizītus, bez kuru norādīšanas piekļuve Sistēmām netiek nodrošināta;
    2. atbilstoši Pasūtītāja izvēlētajam pakalpojumu apjomam, savlaicīgi veikt saņemto pakalpojumu apmaksu;
    3. nodrošināt, ka lietotājs/-i apņemas ievērot:
       1. Sistēmas un Klientu portfeļa izmantošanas noteikumus, kas publicēti: <https://www.lursoft.lv/lv/izmantosanas-noteikumi>;
       2. Debitoru portfeļa izmantošanas noteikumus, kas publicēti: <https://www.lursoft.lv/lv/debitoru-portfela-lietosanas-noteikumi>;

2.2.4. nodrošināt, ka lietotājam ir saistoši Izpildītāja publicētie Privātuma politikas noteikumi.

#### SAMAKSAS KĀRTĪBA

* 1. Pieslēguma veids un Periods, kurā nodrošināta piekļuve Sistēmām (**norāda Pasūtītājs**):

|  |  |  |  |
| --- | --- | --- | --- |
|  | Pieslēguma maksa, kas nodrošina piekļuvi Sistēmai, 1 lietotājam Periodā | Atlaides apmērs | Periods |
|  | 14.00 EUR (četrpadsmit eiro) | - | 1 mēnesis |
|  | 170.00 EUR (viens simts septiņdesmit eiro) | - | 12 mēneši |
|  | 256.00 EUR (divi simti piecdesmit seši eiro) | 15% (piecpadsmit procenti) | 12 mēneši |
|  | 512.00 EUR (pieci simti divpadsmit eiro) | 20% (divdesmit procenti) | 12 mēneši |

* 1. Pasūtītājs ir tiesīgs Portfelī nodrošinātos monitoringa pakalpojumus izmantot bez papildus samaksas noteiktajā apjomā, atkarībā no Pasūtītāja Līgumā noteiktās pieslēguma maksas apmēra:

|  |  |
| --- | --- |
| Līgumā noteiktā pieslēguma maksa 1 lietotājam | Monitorējamo subjektu skaits |
| 170.00 EUR (viens simts septiņdesmit eiro) | Līdz 20 |
| 256.00 EUR (divi simti piecdesmit seši eiro) | Līdz 30 |
| 512.00 EUR (pieci simti divpadsmit eiro) | Līdz 50 |

* 1. Ja Pasūtītājam nepieciešams palielināt Portfelī monitorējamo subjektu skaitu un tas pārsniedz 3.2.punktā norādīto apjomu, Pasūtītājs ir tiesīgs monitoringa pakalpojumus saņemt, veicot apmaksu atbilstoši Pasūtītāja izvēlētajam monitorējamo subjektu skaitam

Pasūtītāja izvēlētais monitorējamo subjektu skaits **(norāda Pasūtītājs)**: \_\_\_\_\_\_\_\_\_\_\_\_\_

* 1. Pasūtītājs ir tiesīgs Portfelī izmantot papildus pakalpojumus – Žurnālus, kuri publicēti Izpildītāja Interneta vietnē: <https://www.lursoft.lv/lv/klientu-portfelis>

Pasūtītāja izvēlētie Žurnāla veidi/ kods **(norāda Pasūtītājs)**: \_\_\_\_\_\_\_\_\_\_\_\_\_

* 1. Rēķina saņemšanas veids (**norāda Pasūtītājs**):

elektroniskā veidā. Uz rēķina tiek norādīta piezīme: Šis rēķins ir sagatavots elektroniski un ir derīgs bez paraksta, un papildus identifikācijai tiek norādīts svītru kods, kurā ietverta šāda informācija - rēķina izrakstīšanas datums, rēķina numurs, rēķinā norādītā summa. Izpildītājs nodrošina Pasūtītāja lietotājam iespēju elektroniski sagatavoto rēķinu izdrukāt no Sistēmas. Vienlaikus elektroniski sagatavotais rēķins tiek nosūtīts uz Pasūtītāja pilnvarotās personas e-pasta adresi. Izpildītājs nenes atbildību, ja, piegādājot rēķinu, Pasūtītāja norādītais e-pasts nedarbojas.

izdrukas veidā. Uz rēķina tiek norādīta piezīme: Šis rēķins ir sagatavots elektroniski un ir derīgs bez paraksta. Rēķins tiek nosūtīts pa pastu uz Pasūtītāja norādīto adresi. Pasūtītājs apņemas Izpildītājam papildus samaksāt maksu par rēķina sagatavošanu izdrukas veidā un nosūtīšanu pa pastu 1.42 EUR, ieskaitot PVN.

* 1. Pasūtītājs, izvēloties Līguma 3.1.punktā norādīto pieslēguma veidu un apmaksājot pieslēguma maksu, ir tiesīgs izmantot Sistēmu pieslēguma maksas apmērā bez papildus samaksas. Sistēmā pieejamās datu apstrādes vienības un to vērtības publicētas Izpildītāja Interneta vietnē, turpmāk Cenrādis.
  2. Līguma 3.1.punktā norādītā maksa norādīta par vienu Sistēmas lietotāju. Ja Pasūtītājs paredz papildus lietotāju reģistrēšanu, par katru papildus Sistēmas lietotāju tiek noteikta pieslēguma maksa 10% (desmit procenti) no 3.1.punktā norādītās maksas. Pasūtītāja Sistēmas lietotāji iemaksāto pieslēguma maksu izmanto kopīgi.
  3. Puses vienojas, ka Pasūtītājam tiek nodrošināta 3.1.punktā minētā atlaide, atbilstoši izvēlētajam pieslēguma veidam. Atlaidi nepiemēro tām datu apstrādes vienībām, kurām Cenrādī pievienota atzīme: Netiek piemērotas atlaides.
  4. Pieslēguma maksa netiek atmaksāta, ja Pasūtītājs neizmanto Sistēmu 3.1., 3.3., 3.4. punktā norādītajā Periodā. Neatkarīgi no rēķina apmaksas datuma pieslēguma maksa tiek uzskaitīta tikai par norādīto Periodu. Ja Pasūtītājs paredz lielāku datu apstrādes vienību apjoma izmantošanu, viņš ir tiesīgs iemaksāt lielāku maksu. Šajā gadījumā naudas summa, kura nav iztērēta datu apstrādes vienību pieprasījumiem, tiek pārnesta uz nākamo Periodu.
  5. Pakalpojumu cenās ir ietverts pievienotās vērtības nodoklis. Mainoties pievienotās vērtības nodokļa lielumam, Izpildītājs ir tiesīgs atbilstoši izmainīt pakalpojuma maksas lielumu.
  6. Izpildītājs, ņemot vērā Līguma 3.1., 3.3., 3.4. punktā norādīto Periodu un izvēlētos pakalpojumus, sagatavo Pasūtītājam rēķinu. Pasūtītājs veic sagatavotā rēķina apmaksu 5 (piecu) dienu laikā.
  7. Izpildītājs ir tiesīgs mainīt apmaksas noteikumus, brīdinot par to Pasūtītāju 1 (vienu) nedēļu iepriekš. Ja Pasūtītājs nevēlas turpināt Līgumu uz jauniem noteikumiem, viņam par to jāpaziņo 2 (divu) nedēļu laikā pēc jauno noteikumu publicēšanas Izpildītāja Interneta vietnē, un šajā gadījumā viņam ir tiesības izmantot pakalpojumus pēc iepriekš noteiktajām cenām iemaksātās summas atlikuma apjomā, pēc kura izmantošanas Līgums tiek uzskatīts par izbeigtu.

#### DARBĪBAS TERMIŅŠ

* 1. Līgums stājas spēkā 201\_. gada \_\_.\_\_\_\_\_\_\_\_\_\_ un ir noslēgts uz nenoteiktu laiku. Puses var izbeigt Līgumu, brīdinot otru Pusi rakstveidā ne vēlāk kā 2 (divas) nedēļas iepriekš. Pusēm vienojoties, šis termiņš var tikt mainīts. Līguma izbeigšanas gadījumā Puses piekrīt, ka no Līguma izrietošās savstarpējām saistības ir izpildītas abpusēji pilnā apmērā un tām vienai pret otru nav nekādu prasījumu.
  2. Līgums tiek uzskatīts par vienpusēji izbeigtu no Izpildītāja puses, ja Pasūtītājs nepilda Līguma 2.2.3. punktā minētās saistības.

#### ATBILDĪBA

* 1. Par tīšu zaudējumu radīšanu, pārkāpjot Līgumā minētās saistības, Puses atbild saskaņā ar Latvijas Republikas normatīvajiem aktiem.
  2. Puses nodrošina Līguma konfidencialitāti un nepieejamību trešajām personām, izņemot LR normatīvajos aktos paredzētos gadījumus.
  3. Izpildītājs nenes atbildību, ja ziņas, kuras paredzētas saņemt ar pakalpojumu palīdzību, nav pieejamas Izpildītāja rīcībā esošajās datu bāzēs.
  4. Izpildītājs nenes atbildību, ja, paredzot pakalpojumu saņemšanu uz Pasūtītāja e-pasta adresi, tā norādītais e-pasts nedarbojas.
  5. Izpildītāja piedāvātajiem pakalpojumiem ir uzziņas raksturs, tajos ietvertajam saturam nav juridiska spēka. Izpildītājs nenes atbildību par secinājumiem vai darbībām, ko Pasūtītājs izdara uz saņemto datu apstrādes pakalpojumu pamata.
  6. Izpildītājs neuzņemas nekādu atbildību par zaudējumiem, kuri radušies Pasūtītājam, ja tas izpaudis vai atstājis pieejamā vietā lietotāja rekvizītus.
  7. Savlaicīgu maksājumu neveikšanas gadījumā Izpildītājam ir tiesības informāciju par Pasūtītāja saistību nepildīšanu publicēt vai nodot publicēšanai kredītinformāciju un maksājumu parādsaistību informācijas reģistros, ne mazāk kā 2 (divas) nedēļas iepriekš par to rakstveidā brīdinot Pasūtītāju.

#### PERSONAS DATU APSTRĀDE

6.1. Līguma izpildes laikā Puse, kura pirmā iniciē persondatu (piemēram, uzvārds, vārds, personas kods u.c., turpmāk – Personas Dati) nodošanu otrai Pusei, tiek uzskatīta par pārzini Regulas (ES) 2016/679 izpratnē. Izpildītājs šī Līguma ietvaros uzskatāms par apstrādātāju.

6.2. Personas Datu vienīgais apstrādes nolūks ir nodrošināt Pušu leģitīmās intereses un Līguma izpildi. Puses vienojas, ka Personas Datu apstrāde notiks tikai saskaņā ar augstāk minētajiem mērķiem un tiem nepieciešamajā apjomā, ievērojot Līguma izpildes robežas. Puse, kas saņēma no otras Puses Personas Datus, apņemas nodrošināt Personas Datu drošību un konfidencialitāti, veicot tehniskos un organizatoriskos pasākumus atbilstoši apstrādes raksturam un likumu prasībām.

6.3. Piekļuve Personas Datiem ir atļauta tikai pilnvarotām attiecīgās Puses personām, t.sk. kuri ir atbildīgi par Līguma izpildi vai aizsardzības nodrošināšanu elektroniskajā sistēmā, kurā tiek apstrādāti Personas Dati.

6.4. Puses piekrīt, ka Līguma izpildes nodrošināšanai, t.sk. informācijas glabāšanai, vai Puses likumisko interešu aizstāvībai Puses drīkst nodot, ieskaitot nodošanu ārpus Eiropas Savienības robežām, jebkādus Personas Datus.

6.5. Puses pēc iespējas nodrošina informācijas pārsūtīšanu internetā, aizsargājot failus ar paroli, nošifrējot Personas Datus vai datu pārsūtīšanas kanālu.

6.6. Puses vienojas pēc iespējas izmantot tādu e-pastu servisa sniedzēju pakalpojumus, kuri glabā informāciju ES robežās.

6.7. Līguma izbeigšanās gadījumā Puse iznīcina pretējās Puses Personas Datus, ja vien spēkā esošie normatīvie akti vai Līgums nenosaka citu kārtību.

#### CITI NOTEIKUMI

* 1. Izpildītājs patur visas tiesības, tai skaitā autortiesības uz izstrādātajām Sistēmām, to daļām, kā arī uz šo autordarbu pamata jaunradītajiem produktiem.
  2. Puses vienojas, ka Debitoru portfelī ievadīto informāciju Izpildītājs ir tiesīgs izmantot citu pakalpojumu veidošanai.
  3. Strīdi, kuri radušies saistībā ar šo Līgumu, tiek risināti pārrunu ceļā. Strīdu neatrisināšanas gadījumā tie tiek izskatīti saskaņā ar Latvijas Republikas normatīvajiem aktiem.
  4. Neparedzētu apstākļu rašanās gadījumā (Latvijas Republikas normatīvo aktu izmaiņu gadījumā, stihisku nelaimju u.t.t.) Līguma izpilde var tikt apturēta uz laiku, kamēr šie apstākļi tiek novērsti.
  5. Pasūtītāja pilnvarotā persona, kas vienlaikus ir arī Lietotājs, tiek norādīta Līguma 7.8.punktā. Lietotāja rekvizīti Pasūtītāja pilnvarotajai personai tiek nosūtīti uz norādīto e-pasta adresi.
  6. Gadījumā, ja bez pilnvarotās personas Pasūtītājam ir vai būs vēl citi Sistēmas lietotāji, par tiem Pasūtītājs Izpildītāju informē rakstveidā, nosūtot Sistēmā elektronisku paziņojumu.
  7. Gadījumā, ja mainās Pasūtītāja pilnvarotā persona vai kāds no Sistēmas lietotājiem, Pasūtītājam ir pienākums nedēļas laikā rakstveidā to darīt zināmu Izpildītājam, nosūtot Sistēmā elektronisku paziņojumu.
  8. Pasūtītāja pilnvarotā persona, kas vienlaikus ir arī Sistēmu lietotājs **(norāda Pasūtītājs):**

|  |  |
| --- | --- |
|  | |
| Vārds | \_\_\_\_\_\_\_\_\_\_\_\_\_ |
| Uzvārds | \_\_\_\_\_\_\_\_\_\_\_\_\_ |
| Tālrunis | \_\_\_\_\_\_\_\_\_\_\_\_\_ |
| E-pasta adrese | \_\_\_\_\_\_\_\_\_\_\_\_\_ |
|  |  |

* 1. Pušu kontaktpersonu un Lietotāju personas datu apstrāde, kas nepieciešama līgumsaistību izpildei, tiek veikta, pamatojoties uz līgumslēdzējpušu leģitīmām interesēm.
  2. Izpildītāja tālruņu numurs: 67844300, e-pasta adrese: [info@lursoft.lv](mailto:info@lursoft.lv), Internet adrese: [www.lursoft.lv](http://www.lursoft.lv/).

Līgums sastādīts uz 4 (četrām) lapām 2 (divos) eksemplāros, abiem eksemplāriem ir vienāds juridisks spēks. Viens eksemplārs glabājas pie Pasūtītāja, bet otrs - pie Izpildītāja.

#### PUŠU ADRESES

|  |  |
| --- | --- |
| **Pasūtītājs:**   Reģ. kods:  PVN kods:  Juridiskā adrese  Faktiskā adrese:  Banka:  Kods:  Konta numurs: | **Izpildītājs:**  **SIA „LURSOFT IT”** Reģ. kods: 40003170000   PVN kods: LV 40003170000  Juridiskā un biroja adrese: Matīsa ielā 8, Rīga,  LV-1001, Latvija  Banka: "Swedbank", AS Kods: HABALV22 Konta numurs: LV11HABA0001408036506 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ģ. Ķēbers |